b'\n_START_ARTICLE_\nCharles Gore\n_START_SECTION_\nBakgrunn\n_START_PARAGRAPH_\nCharles Gore kom fra en anglo-irsk aristokratisk slekt/> og var tredje s\xc3\xb8nn av Charles Alexander Gore som var s\xc3\xb8nn av jarlen av Arran, og av Augusta Lavinia Priscilla (f\xc3\xb8dt Ponsonby) som var atter av den fjerde jarlen av Bessborough. Hans eldste bror, Philip, ble den fjerde jarl av Arran, og hans bror Spencer Gore var den f\xc3\xb8rste vinneren av Wimbledon Championships._NEWLINE_Gores doeldre sendte ham til Harrow i London, og s\xc3\xa5 til Balliol College i Oxford, der han st\xc3\xb8ttet fagforeningsbevegelsen.\n_START_SECTION_\nPrest\n_START_PARAGRAPH_\nEtter studiene ved University of Oxford ble han i 1878 prest i den anglikanske kirke og to \xc3\xa5r etter stedfortredende leder for Cuddesdon College. Fra 1884 til 1893 var han f\xc3\xb8rste leder for Pusey-studiesenteret (grunnlagt 1833 av Edward Bouverie Pusey), der han i 1889 utgav en videre bearbeidelse av Oxfordbevegelsens anliggender i samleverket Lux Mundi._NEWLINE_Han samarbeidet med den i 1889 grunnlagte kristelige arbeiderbevegelsen og grunnla i 1892 Community of the Resurrection (et sosialt engasjert mannsfellesskap). I 1900 sendte han medlemmer av fellesskapet til S\xc3\xb8r-Afrika, der de blant annet var med p\xc3\xa5 \xc3\xa5 utdanne prester. Han var ogs\xc3\xa5 en av grunnleggerne av Christian Social Union._NEWLINE_Gore var fra 1894 til 1902 prest ved Westminster Abbey.\n_START_SECTION_\nBiskop\n_START_PARAGRAPH_\nHan ble biskop i Worcester fra 1902, i Birmingham fra 1905 og i Oxford 1911-19._NEWLINE_Etter dette virket han som forfatter, dosent og predikant. I 1930 foretok han hen seks m\xc3\xa5neder lang preken- og foredragsreise rundt om i India. Reisen svekket ham helsemessig, og to \xc3\xa5r etter d\xc3\xb8de han.\n_START_SECTION_\nVerker\n_START_PARAGRAPH_\nBlant Gores skrifter kan fremheves The Church and the Ministry (1889), God in Christ (1922), Anglo-Catholic Movement Today (1925) og Christ and Society (1928). Gore var utgiver av A New Commentary on Holy Scripture (1928-).'